На основу члана 2 став 1 Закона о локалним комуналним таксама (,,Службени лист ЦГ”, број 18/19 ), члана 38 став 1 тач. 2 и 8 Закона о локалној самоуправи (,,Службени лист ЦГ”, бр. 2/18, 34/19, 38/20, 50/22 и 84/22) и члана 36 став 1 тач. 2 и 8 Статута Општине Беране (,,Службени лист ЦГ - Општински прописи", број 42/18), Скупштина општине Беране, на сједници одржаној **10. маја 2023.** године, донијела је

**О Д Л У К У**

**о допуни Одлуке о локалним комуналним таксама Oпштине Беране**

**Члан 1**

У Одлуци о локалним комуналним таксама (,,Службени лист ЦГ - Општински прописи", број 47/21)

у члану 8, послије става 1, додаје се нови став и гласи:

„Локална комунална такса утврђује се на основу акта издатог од надлежног органа, службене евиденције или на основу записника надлежног инспекцијског органа“.

 **Члан 2**

Ова одлука ступа на снагу осмог дана од дана објављивања у „Службеном листу ЦГ - Општински прописи“.

**СКУПШТИНА ОПШТИНЕ БЕРАНЕ**

**Број: 02-016/23-217 ПРЕДСЈЕДНИК СКУПШТИНЕ**

**Беране, 11. 05. 2023.год. Новица Обрадовић**

**ОБРАЗЛОЖЕЊЕ**

**Правни основ**

Правни основ за доношење Одлуке о локалним комуналним таксама Општине Беране садржан је у одредбама Закона о локалној самоуправи („Службени лист ЦГ“, бр. 2/18, 34/19, 38/20, 50/22 и 84/22), Закона о локалним комуналним таксама („Службени лист ЦГ“, број 18/19) и Статута Општине Беране („Службени лист ЦГ-општински прописи“ број 42/18).

Чланом 38 став 1 тачка 8 Закона о локалној самоуправи и чланом 36 став 1 тачка 8 Статута општине Беране прописано је да скупштина уводи и утврђује општинске порезе, таксе, накнаде и друге сопствене приходе.

Чланом 2 став 1 Закона о локалним комуналним таксама (,,Службени лист ЦГ”, број 18/19), предвиђено је да локалне комуналне таксе се уређују, уводе и утврђују прописом надлежног органа општине, Главног града, општине у оквиру Главног града и Пријестонице (у даљем тексту: општина).

**Разлози за доношење**

Скупштина Црне Горе је у марту 2019. године донијела Закон о локалним комуналним таксама. Чланом 9 Закона је прописано да су општине дужне да усагласе своје прописе са овим Законом.

 Скупштина Општине Беране донијела је Одлуку о локалним комуналним таксама на сједници одржаној 28.12.2021.год., а која је изашла у Службеном листу Црне Горе – општински прописи, број 47/21 од 31.12.2021.год.

 Чланом 8 предвиђено је да утврђивање, наплату и контролу локалне комуналне таксе, врши орган локалне управе надлежан за локалне јавне приходе. С обзиром да исти орган утврђује обавезу на основу података из аката издатих од надлежног органа, службене евиденције или на основу записника надлежног инспекцијског органа, то је било потребно допунити овај члан новим ставом.

 Ове допуне нису од утицаја на права и обавезе корисника јавне површине, па, самим тим, не утичу ни на висину обавезе.

 За реализацију ове одлуке, нису потребна финансијска средства.

СЕКРЕТАРИЈАТ ЗА ФИНАНСИЈЕ И ЕКОНОМСКИ РАЗВОЈ